Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 1. melléklet a 96/2011. (X. 17.) VM rendelethez
Paragraph Index: 392

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. A feketefenyõ fõfafajú erdõkben a faállományok csoportos gyérítésével, megbontásával elõ kell segíteni az õshonos, lombos fafajok térfoglalását, valamint a sziklakibúvások felszabadításával a korábbi sziklagyepek visszatelepülését. 6.2.2. A véghasználatok végrehajtása során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.3. A fakitermelések során változatos méretû, álló és fekvõ holtfát, illetve azok kialakulásának elõsegítése céljából kitermelt faanyagot kell visszahagyni a területen. 6.2.4. A természetes, természetszerû és származék erdõkben az erdõgazdálkodási tevékenységek végrehajtása során biztosítani kell az erdõszegélyek kialakulását, a meglévõ erdõszegélyek kíméletét, valamint az erdõ lombkorona-, cserje- illetve lágyszárú szintjében a faji, életkori, és szerkezeti változatosság növekedését. 6.2.5. Revírfoglalási, szaporodási és utódnevelési idõszakban a védett ragadozó madarak lakott fészke körül 100 m sugarú körben erdõgazdálkodási tevékenység nem végezhetõ. 6.3. Nem védett, Natura 2000 rendeltetésû erdõk 6.3.1. A véghasználatok során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.3.2. A közösségi jelentõségû, fában fejlõdõ bogárfajok – például szarvasbogár (Lucanus cervus), nagy hõscincér (Cerambix cerdo), kék pattanóbogár (Limoniscus violaceus), havasi cincér (Rosalia alpina), skarlátbogár (Cucujus cinnabarinus), gyászcincér (Morimus funereus) –, és a közösségi jelentõségû denevérfajok állományainak megõrzése érdekében a fakitermelések végrehajtása során egyenletes eloszlásbanböhöncös,odvas faegyedeket, valamint álló és fekvõ holtfát kell visszahagyni a területen. 6.3.3. A kedvezõ természetvédelmi helyzetû, kiemelt közösségi jelentõségû, jelölõ erdei élõhelytípusok esetében – lejtõk és sziklatörmelékek Tilio-Acerion erdõi (9180), pannon gyertyános-tölgyesek kocsánytalan tölgy (Quercus petraea)ésgyertyán (Carpinusbetulus) fafajokkal(91G0), valamintpannonmolyhostölgyesek(91H0) –avéghasználat és az erdõfelújítás során a cserjeszintet legalább olyan mértékben meg kell hagyni, valamint a cserjeszint többi részének átmeneti eltávolítását olyan módon kell végrehajtani, hogy az erdészeti tájban õshonos cserjefajokból álló cserjeszint ismételt kialakulásának feltételei biztosítottak legyenek. 6.3.4. A díszes tarkalepke (Euphydryas maturna) élõhelyén biztosítani kell a folyamatos erdõszegély kialakulását és fennmaradását. 6.3.5. A Budai-hegység (HUDI20009) területére esõ, Budapest Sötét-vágás erdõterületen és környezetében lévõ, tölgyes,éselegyestölgyeserdõkben– valamintatovábbiakbanismerttéválóegyéb élõhelyeken– akékpattanóbogár (Limoniscus violaceus) védelme érdekében a fakitermelések végrehajtása során odvas, böhöncös faegyedekbõl hagyásfák, hagyásfa csoportok visszahagyásával, valamint az erdõfelújítások során 0,2 – 0,4 hektár kiterjedésû sarj eredetû erdõfoltok kialakításával elõ kell segíteni a talajszinti faüregek folyamatos jelenlétét. 6.3.6. Az erdõnevelések végrehajtása során a termõhelynek nem megfelelõ, vagy az erdészeti tájidegen elegyfafajokat – különös tekintettel az intenzíven terjedõ fajokat – vissza kell szorítani. A fekete- és erdeifenyves fõfafajú erdõkben a megfelelõ csoportos jellegû gyérítési módszerek alkalmazásával elõ kell segíteni az õshonos lombos fafajok elõretörését. 6.3.7. A nagy kiterjedésû, egykorú és kevés fafajból álló erdõk lombkorona-, cserje- valamint lágyszárú szintjében az erdõgazdálkodási tevékenységek végrehajtása során elõ kell segíteni a faji, életkori, és szerkezeti változatosság növekedését. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes